Document ID: /roh_data/filtered/fineweb-2-filterrobots_roh.jsonl.gz/32814

Permis da sajettar lufs duai esser tranter l'emprim da settember ed ils 31 da schaner. Er en quest punct suonda la Urek il Cussegl naziunal.
Nova decisiun davart il castur
Dispitaivel è anc sch'i duai er vegnì fixà en la lescha da regular l'effectiv da casturs. Atgnamain èn las duas chombras parlamentaras da l'avis che quai duai esser uschia. La cumissiun d'ambient dal Cussegl dals chantuns vul uss vegnir enavos sin quai e propona da stritgar il castur ord la lescha. Cussegl naziunal e Cussegl dals chantun pon anc ina giada tractar la dumonda sulet sche la cumissiun d'ambient dal Cussegl naziunal è d'accord.
Il Cussegl dals chantuns ha sper il castur oriundamain er vulì prender en la lescha il luf-tscherver. La cumissiun vul uss er qua suandar il Cussegl naziunal.
L'ultim pled en chapitel pudess lura avair il suveran svizzer. Las organisaziuns per la protecziun da la natira han annunzià in referendum.
RR novitads 15:00